GiliGold/VAD_KnessetCorpus huggingface dataset:
עמיר פרץ: לפחות נוצר מצב כזה שאני מניח שלגביו שרי האוצר ישקלו בעתיד פעם נוספת לפני שהם יגישו לנו את חוק ההסדרים כספר עב כרס שבא לפתור את כל בעיות המדינה בין לילה.
עמיר פרץ: אני סבור שמדובר על צעד משמעותי מאד שיאזן מחדש בין הרשות המבצעת לרשות המחוקקת אבל אני רוצה לומר שיש לי בקשה; כיוון שאני מניח שהצוות שעשה את העבודה הוא צוות מקצועי שמכיר את הנושא מכל היבטיו, אני חושב שיש נושאים שצריך לתת להם בכל אופן תשומת לב מיוחדת.
עמיר פרץ: מבחינתי אני סומך את ידי על ההמלצות של היועצת המשפטית לכנסת ואני חושב שאם ייצמדו להן – לא תהיינה לנו טענות.
עמיר פרץ: היא קבעה כללים וגם רובריקות מנחות והגיוניות.
עמיר פרץ: יחד עם זאת הוכנס למסמך שהונח על שולחננו סעיף בלתי סביר בעליל, המעבר מפנסיה תקציבית לפנסיה צוברת אין לה שום משמעות תקציבית - - -
אפי אושעיה: זה עניין של הסכם עבודה.
עמיר פרץ: זה עניין של יחסי עבודה במשק ואני מודיע לכולם שזה בסיס יחסי העבודה במשק.
עמיר פרץ: מי שיעשה את החקיקה הזאת בלי הסכמה - פשוט יערער את כל יחסי העבודה במשק.
עמיר פרץ: אני מודיע שכל מה שכתוב בחוק מוסכם עלינו, רק יש בעיה אחת; ההסכמה הזאת יכולה להיכנס לתוקף רק אחרי שתוסדר ערבות המדינה לפנסיונרים בפנסיה צוברת.
עמיר פרץ: זאת התליה שהיא חלק מההסכמות שהושגו בינינו.
עמיר פרץ: יש דיונים עם האוצר - - -
שאול יהלום: מה עם ערבות המדינה לפנסיה הצוברת - - -
עמיר פרץ: על זה אני מדבר.
יוסי כץ: אתה מדבר על רשת ביטחון אקטוארית - - -
עמיר פרץ: ההסכמה שלנו, המעבר מפנסיה תקציבית לפנסיה צוברת, כולל הסכמות.
עמיר פרץ: אנחנו הסכמנו להעביר את עובדי המדינה לפנסיה צוברת בתנאי שישלימו את כל ההסכמים כולל ערבות המדינה ואני מבקש להדגיש שאין לזה שום משמעות תקציבית.
שאול יהלום: לערבות יש משמעות - - -
עמיר פרץ: אנחנו הסכמנו שכל עובדי המדינה הזמניים ממילא יעברו לפנסיה צוברת, ובפועל אין העברה, כרגע, של עובדים זמניים לפנסיה תקציבית.
עמיר פרץ: נושא כזה אמור להיות נדון בוועדת הכספים בדיון עם יושב ראש ועדת הכספים שאני מעריך מאד את חוכמתו, את בינתו ואת חדותו אבל גם הוא, תאמינו לי, לא יוכל ללמוד את הנושא הזה בלילה אחד.
עמיר פרץ: זה אחד הנושאים המורכבים ביותר, המשמעותיים ביותר, שאני לא יודע אם ועדת העבודה והרווחה, לבדה, תוכל להתגבר עליו.
עמיר פרץ: אולי צריך לקבוע ועדה מיוחדת לצורך העניין שכן מדובר על שינוי אחרי שחמישים שנה לא היה שינוי בעניין הזה.
עמיר פרץ: אי אפשר לעשות דבר כזה במחטף, ועם כל הכבוד וההערכה גם אין לזה שום משמעות תקציבית.
יוסי כץ: רשות הדיבור לחבר הכנסת אברהם שוחט.
אברהם-בייגה שוחט: הנושא של פנסיה צוברת או תקציבית, כמו שחבר הכנסת עמיר פרץ כבר אמר, הוא אחד הנושאים החשובים ביותר גם במשק, גם מבחינת יחסי עבודה, הוא התחיל בשנת 1993, בהסכם, והגיע לבשלות.
אברהם-בייגה שוחט: אז הוא נעצר לפי הבנתי, אז גם הגענו למחלוקת עם חבר הכנסת פרץ בעניין הפתק הצהוב, תנאי הפרישה, הממוצע של הפרישה, למי שמתמצה בעניין הזה.
אברהם-בייגה שוחט: הנושא הזה נפתר אם כי חבר הכנסת עמיר פרץ טוען שיש לו עוד ספיחים אבל ברמה העקרונית העניין הזה נפתר.
אברהם-בייגה שוחט: אז היה צריך לבוא לכנסת, בהסכמה עם ההסתדרות.
עמיר פרץ: כהסדרים?
אברהם-בייגה שוחט: לא חשוב כרגע מה.
אברהם-בייגה שוחט: החיבור שאתה עושה והתנאי של ערבות מדינה על הקופות הישנות – על זה לא היה סיכום - - -
עמיר פרץ: בשבילי זה תנאי.
אברהם-בייגה שוחט: אבל זה עניין חדש.
עמיר פרץ: הוא לא חדש.
עמיר פרץ: אני מודיע לך שבשבילי זה תנאי.
אברהם-בייגה שוחט: אני לא מכהן כשר האוצר.
אברהם-בייגה שוחט: תגיד את זה לשר האוצר.
יוסי כץ: אני מבקש להפסיק את סערות הרוחות בישיבה.
אברהם-בייגה שוחט: עניין ערבות המדינה אם הוא צריך לעמוד בצורה של ערבות או בצורה של חקיקה, כרגע לא חשוב, קשור בדבר מרכזי אחד בלבד והוא ביטול האג"ח המיועד.
אבשלום וילן: אני מבין שיושב ראש הכנסת עומד לצאת מהחדר ולכן אני מבקש לא להצביע על העניין הזה היום במידה והוא לא יהיה נוכח בהמשך הישיבה.
אבשלום וילן: יש לי הערות שאני מבקש שהוא ישמע אותן.
אברהם בורג: אני חייב לצאת כדי להיות נוכח בישיבת הנשיאות.
יוסי כץ: עם כל הכבוד, זאת ועדת הכנסת, אני הזמנתי, מטעמים של קולגיאליות, נימוס, הגינות, את יושב ראש הכנסת אבל יש לו את סדר היום שלו - - -
אברהם בורג: נשיאות הכנסת נחשבת למוסד קבוע.
אבשלום וילן: אם כך אני דורש שההצבעה תתקיים מחר.
אפי אושעיה: בישיבה הקודמת, כאשר היועצת המשפטית לכנסת גברת אנה שניידר הגישה לנו את המסמך שלה, אמרתי שבעקבות שינוי החוק לגבי מעמד היועץ המשפטי של הכנסת אני מתייחס אליה כאילו היא היתה היועץ המשפטי לממשלה.
אפי אושעיה: מה עשינו?
אפי אושעיה: אנחנו באים ובדרכים פוליטיות אנחנו לוקחים את ההמלצה שלה - - -
יוסי כץ: אני רוצה להסביר לך מה היה בדיון.
אפי אושעיה: אני אסביר לך משהו אחר.
אפי אושעיה: יושב ראש הכנסת אומר לנו ששר האוצר לא היה פרטנר למשא ומתן ומשרד האוצר לא הסכים על כלום, אז עם מי ניהלתם משא ומתן, עם עצמכם?
אפי אושעיה: למה לקחתם את המסמך של היועצת המשפטית לכנסת, שיניתם אותו והתפשרתם, אם לא היה לכם פרטנר למשא ומתן?
אפי אושעיה: אילו כן היה מתנהל משא ומתן הייתי מבין אבל אם לא היה כזה – צריך לקבל את ההמלצה של היועצת המשפטית לכנסת ככתבה.
זאב בוים: אדוני יושב ראש הישיבה, הצעה לסדר.
אליעזר זנדברג: אני מבקש להוסיף על דבריו של חבר הכנסת אפי אושעיה ולומר שיש כאן מסמך משפטי שמתאר איך הכנסת צריכה לעבוד על פי החוקים, על פי התקנון ועל פי כל נוהלי העבודה.
אליעזר זנדברג: היועצת המשפטית לכנסת קבעה לגבי כל נושא לאן הוא צריך לעבור.
אליעזר זנדברג: לעומת זאת קיימת מסורת בת שנים של האוצר שהוא מנסה להעביר את הכל במסגרת חוק ההסדרים, לוועדה אחת, ועדת הכספים ולחסל תוך שבוע את מה שהכנסת, כמחוקקת, עושה.
משה גפני: אדוני יושב ראש הישיבה, מתי תתקיים ההצבעה?
יוסי כץ: בשעה שתים עשרה וחצי אלא אם כן סיעה מסויימת תבקש התייעצות.
זאב בוים: אני כבר מבקש התייעצות סיעתית.
משה גפני: אם כך ההצבעה תתקיים מחר?
אמר לי: היועצת המשפטית לכנסת הגישה לנו חוות דעת, אתם רציתם לנהל משא ומתן עם שר האוצר אבל שר האוצר סרב לנהל משא ומתן.
אמר לי: אני לא מבין מדוע אתם צריכים להיות יותר קתוליים מהאפיפיור?
אמר לי: שמענו את דברי חבר הכנסת עמיר פרץ, יושב ראש ההסתדרות, חבר הקואליציה, תוקף פעם אחרי פעם את כל הסעיפים הלא רלוונטיים ובצדק.
אמר לי: שמענו את יושב ראש סיעת העבודה תוקף – מילתו בסלע.
אמר לי: אני לא מבין את הרציונל.
אמר לי: הדברים כתובים יפה מאד אבל כאשר ניסיתי לרדת לעומקם - לא הבנתי.
אמר לי: אני, לדוגמה, סבור שאם הממשלה היתה רוצה את חוקי הנגב או את חוק משפחות ברוכות ילדים, כל החוקים הגדולים – בסדר, תהיה הצבעה תקדימית, זכותה להתווכח על זה אבל היתה פנייה על כבשת הרש, על מספר דברים קטנים כמו ילדים חולים ופנסיונרים שכל חוק כזה עניינו כמה מיליוני שקלים ושאלנו מדוע אתם נוגעים במסכנים, בחלשים ובנזקקים?
אמר לי: לפחות את זה תוציאו אבל לא ראיתי שהוצאתם את זה.
אמר לי: אני לא מבין מה כל סיפור קופות החולים?
אמר לי: מה עם הפנסיה?
אמר לי: אלה הם דברים עקרוניים, אלה אינם דברים שיש להם השלכה תקציבית ל-1 בינואר לכן נראה לי שהגעתם כדי הסכמה כדי להיות בסדר עם החבר'ה.
אמר לי: בחוק יש 60 סעיפים, אתם פיצלתם סעיף אחד לכמה פעמים אבל לא הורדתם, בהערכה גסה שעשיתי, פיצול אמיתי כלומר זה לא יעלה לדיון עד ה-1 בינואר.
אמר לי: לפני שנה הורדתם הרבה יותר מאשר הורדתם השנה, ולכן אני מודיע שאני אצביע נגד.
אמר לי: אני דורש להוציא את הדיור הציבורי, אני דורש להוציא את כל הדברים הקטנים שהם בבחינת כבשת הרש ואני מציע שתשקול, אדוני יושב ראש הישיבה, את הדברים מחדש.
אמר לי: מכל מקום אם אתה מתכוון לקיים את ההצבעה עוד היום – אני מבקש התייעצות סיעתית.
עמיר פרץ: כיוון שבקדנציה הקודמת הצבענו ב-31 במרץ, בואו נאמץ זאת גם השנה - - -
שאול יהלום: מתי תתקיים ההצבעה?
יוסי כץ: חבר הכנסת וילן, שמעתי ממך דברים כל כך לא מבוססים, כל כך לא נכונים ואתה לוקח על עצמך אחריות גדולה בזה שאתה מטרפד את ההסדר הזה כיוון שלדוגמה: ביטוח לאומי – החמרות בנושא דמי פגיעה, הקטנת קצבת ילדים, ביטול גמלה, הקטנת ניכויים, כל הנושאים האלה, על פי חוות הדעת המשפטית המקורית הם כן במסגרת חוק ההסדרים והם היו אמורים לעבור לוועדת העבודה והרווחה.
יוסי כץ: אנחנו, במשא ומתן שניהלנו - - -
אליעזר זנדברג: עם מי ניהלתם אותו?
יוסי כץ: שר האוצר ניהל איתנו משא ומתן במובן זה שהוא שמע אותנו, הוא שמע את העמדה של היועצת המשפטית, ואחר כך איפשרנו לו ולאנשיו המקצועיים להתייחס סעיף סעיף לנושאים שעומדים על סדר היום.
יוסי כץ: השתכנענו שיותר חשוב מבחינת הסדר התקין גם של החקיקה, להשאיר בחוץ, זאת אומרת להוציא מחוק ההסדרים את התלית החוק, השוואת זכויות אלמן אלמנה בקרנות הפנסיה, של חבר הכנסת עמיר פרץ, חשבנו שיותר חשוב להשאיר בחוץ את הפגיעה המיועדת לאזרחים הוותיקים להנחה בארנונה, חשבנו שיותר חשוב להשאיר בחוץ את ההנחה בתרופות לאזרחים ותיקים מעוטי הכנסה ולעולים חדשים מעוטי הכנסה ותמורת זה כל מה שהסכמנו עליו זה להעביר מדיון עד 31 בדצמבר את שלושת ארבעת הדברים שהקראתי קודם, מוועדת העבודה והרווחה לוועדת הכספים.
יוסי כץ: ועדת העבודה והרווחה קיבלה יותר ממה שהיה לה לפני כן - - -
אליעזר זנדברג: האם האוצר מסכים לכך?
יוסי כץ: יש נושאים, כולל הנושא של הוול"לים בחלקו, ודאי עניין התקשורת שלגביו חלק מהדברים היו אמורים להיות מוסדרים עד ה-31 בדצמבר.
יוסי כץ: בחרנו ועדה מיוחדת, הסדרנו את הדברים האלה בצורה הכי טובה שיכולה להיות, וברור שעשינו משהו פוליטי.
יוסי כץ: האם מישהו מכם סבור שניקח חוות דעת ולא ננהל לגביה משא ומתן?
יוסי כץ: רבותיי, יש ממשלה, יש לה ציפיות, אבל ניסינו להגיע למצב שבו, בגדול, העמדה של הכנסת תתקבל, ומי שקורא את הדברים לעומק מבין שהנושא של חוק הוול"לים יבוא לגוף הזה להכרעה ברוב או מיעוט, נושא התקשורת שמדבר על שינויים מבניים יעבור לוועדה משותפת, כלכלה, חינוך וכספים, מה יכול להיות יותר טוב מזה?
יוסי כץ: אלה הם שני דברים כבדים שנוגעים לשינויים מבניים.
יוסי כץ: רוב הדברים המשמעותיים עברו לוועדות השונות, לא לוועדת הכספים, וזה נכון, אני מודה ומתוודה על כך שבמה
יוסי כץ: לך השיחות שלנו עם שר האוצר נושא בעייתי שאנחנו המלצנו עליו כפי שהמלצנו, המעבר לפנסיה צוברת, יכול להיות שחבר הכנסת עמיר פרץ צודק, יכול להיות שיש מקום לכך שהוא יבוא בדברים עם יושב ראש ועדת הכספים, אבל מכאן ועד לומר משהו נגד הסדר שכל ראשי הוועדות - - -
יעקב ליצמן: חבר הכנסת עמיר פרץ, אני לא ראיתי משהו יותר טוב.
יוסי כץ: כל יושבי ראש הוועדות שישבו אצל יושב ראש הכנסת אמרו שמדובר בהישג בלתי רגיל ונהיה גלויים בעניין הזה; אני, כאשר כיהנתי כיושב ראש ועדת העבודה והרווחה, האם מישהו דיבר איתי אז על חוק ההסדרים?
יוסי כץ: הכל הוכרע בוועדת הכספים.
יוסי כץ: האם מישהו בא לוועדת הכנסת וטען שנושאים מסויימים צריכים לעבור לוועדות המקצועיות?
יוסי כץ: בחיים לא עשינו כדבר הזה.
יוסי כץ: אני בטוח שיושב ראש הקואליציה יגיד לי: אני עומד על כך שהפיצול יעשה בוועדת הכספים.
יוסי כץ: רבותיי, עשינו כמיטב שיפוטנו, אף כי כל אחד מאיתנו יכול לטעות אבל לומר לנו דברים כמו אלה שאמרתם?
יוסי כץ: חבר הכנסת וילן, דע לך שאתה לוקח על עצמך אחריות, לפחות כזאת של סיעת מרצ, שאם יפתחו את ההסדר שלנו – כל חוקי הגמלאים יחזרו בחזרה לוועדת הכספים במסגרת חוק ההסדרים.
יוסי כץ: אם אתה רוצה שכך יהיה – בבקשה.
אליעזר זנדברג: אדוני יושב ראש הישיבה, האם מה שאתה אומר הוא על דעת האוצר?
זאב בוים: אני מבקש התייעצות סיעתית, וגם שההצבעה תתקיים מחר.
אליעזר זנדברג: אדוני יושב ראש הישיבה, אני שואל שוב האם האוצר הסכים?
יוסי כץ: יש עניין של אחריות מסויימת; אם אנחנו הגענו למסקנה שבמשא ומתן מול האוצר זאת עמדתנו, אנחנו מצפים מכם שתתנו לנו גיבוי.
יוסי כץ: מה, אתם רוצים לקבל מאה אחוז?
יוסי כץ: אם אתם מדברים על מאה אחוז כי אז נעבור להצבעה, תעשו גיוסים ותחליטו מה שתחליטו.
יוסי כץ: אנחנו באים אליכם מתוך מחשבה לגבש רוב בוועדה הזאת שיעמיד את הממשלה בפני העובדה שאנחנו סבורים שפיצול צריך להעשות בצורה הזאת - - -
אבשלום וילן: אדוני יושב ראש הישיבה, אם אתה מדבר על אחריות אני מבקש להדגיש כי היה דבר אחד שדיברנו עליו – הדיור הציבורי - - -
יעקב ליצמן: כל ההתליות - - -
אבשלום וילן: הבעיה שלי איננה אתך אלא עם שר האוצר ודרכי העבודה.
אבשלום וילן: אם שר האוצר לא הסכים – אין הסכם שלא יגיע.
אבשלום וילן: אני מחזיק את תקציב המועצה להסדר ההימורים בספורט שלגביו עוד מעט תיגמר השנה והוא עוד לא חתם מסיבות פוליטיות.
אבשלום וילן: זה בסדר?
אבשלום וילן: לכן אני אומר לך, אדוני יושב ראש הישיבה, או שתגיע איתו להסכם או שלא יהיה כלום.
יוסי כץ: הגיעה אליי פנייה של יושב ראש הקואליציה, לפי בקשת ראש הממשלה, שר החוץ ושר האוצר, לדחות את ההצבעה למחר.
יוסי כץ: זאת הצעה בשם סיעת הליכוד.
יוסי כץ: ההצבעה אם כך תתקיים מחר ואני אודיע לכם על המועד המדויק.
קריאות: תודיע לנו עכשיו באיזה שעה היא תתקיים.
יוסי כץ: בין שעה שתים עשרה לשתיים.
ישראל כץ: האם ההכרעה לגבי חוק הוול"לים קשורה קשר ישיר לנושאים האלה?
ישראל כץ: אם החוק הזה לא יעבור – אין לתקציב הזה שום משמעות.
יוסי כץ: רבותיי, נעבור לנושא הבא בסדר יומנו - קביעת מסגרת הדיון להצעה להביע אי אמון בראש הממשלה.
יוסי כץ: קביעת מסגרת הדיון להצעה להביע אי אמון בראש הממשלה
יוסי כץ: סיעת מרצ הגישה ליושב ראש הכנסת הצעה להביע אי אמון בראש הממשלה בשל המצב החברתי והכלכלי.
יוסי כץ: ההצעה אמורה להיות נדונה היום וועדת הכנסת מתבקשת לקבוע מסגרת דיון.
יוסי כץ: אני מציע שלוש דקות לכל סיעה כפי שהיה בעבר ואני מעמיד את הצעתי זאת להצבעה.
יוסי כץ: נעבור לנושא הבא בסדר יומנו – קביעת מסגרת דיון לנושא: יום המאבק הבין לאומי באלימות נגד נשים.
דיון בנושא: הצבעה ההצעה התקבלה.
ישראל כץ: האם קבעו כבר מסגרת לדיון בחוק הנגב?
יוסי כץ: אינני יודע.
יוסי כץ: הנושא הזה לא הגיע אליי.
יוסי כץ: נעבור לנושא הבא בסדר יומנו - הצעת חוק חסינות חברי הכנסת, זכויותיהם וחובותיהם (תיקון מס' 28)(סייג לחסינות המהותית), התשס"ב-2001 – הצעת חבר הכנסת אליעזר כהן – הכנה לקריאה ראשונה.
יוסי כץ: הצעת חוק חסינות חברי הכנסת, זכויותיהם וחובותיהם (תיקון מס' 28) (סייג לחסינות המהותית), התשס"ב-2001 – הצעת חבר הכנסת אליעזר כהן הכנה לקריאה ראשונה
יוסי כץ: מדובר על הצעת חוק פרטית שהמוביל אותה הוא חבר הכנסת אליעזר כהן, יחד עם חברי הכנסת צבי הנדל ומיכאל נודלמן אבל למיטב ידיעתי יש הצעה זהה - - -
סיגל קוגוט: לא זהה אלא דומה.
יוסי כץ: יש הצעה דומה של חבר הכנסת נסים זאב.
יוסי כץ: האם חבר הכנסת נסים זאב ישנו?
אתי בן-יוסף: הודיעו לו שדנים בהצעתו והוא מיד ייכנס לחדר הישיבה.
יוסי כץ: רבותיי, בשעתו סיכמנו על נוסח מוסכם, הנוסח שמונח על שולחננו - - -
אליעזר כהן: הוא מקובל עליי.
יוסי כץ: אם הוא מקובל עליך – מצויין.
יוסי כץ: אני מעביר את רשות הדיבור לחבר הכנסת אליעזר כהן ולאחריו – חבר הכנסת נסים זאב אם הוא יהיה כאן ולאחר מכן נציג משרד המשפטים יישא את דברו.
אליעזר כהן: אמרתי את הדברים שאני מתכוון לומר כבר בהרבה הזדמנויות ולכן אני אומר אותם כעת בקצרה, לפרוטוקול; חברי הכנסת הערביים נבחרו בבחירות דמוקרטיות כדי לייצג את ערביי ישראל.
אליעזר כהן: בשבוע שעבר שניים מהם נסעו קבל עם ועדה ונפגשו עם ראשי ארגוני טרור; מדובר על אחמד טיבי וברכה.
אליעזר כהן: הם לא הסתירו את הדבר הזה - - -
יוסי כץ: היציאה שלהם אושרה על ידי שר הביטחון.
אליעזר כהן: גם הפגישה שלהם עם ראשי ארגוני הטרור אושרה על ידי שר הביטחון?
אליעזר כהן: היציאה שלהם אושרה לפגישה עם ערפאת, לא לפגישה עם ראשי ארגוני הטרור.
יוסי כץ: אם יותר לי להעיר אני אומר כי כנראה שנוהגים איפה ואיפה בנושא הזה.
אליעזר כהן: יכול להיות שיהיו מקרים שהחוק שלי לא יתפוס לגביהם שכן יגידו לי ששר הביטחון אישר - - -
ישראל כץ: הוא אישר פגישה עם סגן ראש החזית העממית?
אליעזר כהן: אני לא מתכוון להיכנס לפרט זה או אחר - - -
ישראל כץ: אני בטוח שלא.
ישראל כץ: מכל מקום כדאי לקבל את המידע הרלוונטי.
אליעזר כהן: אני מדבר על דבר אחד; אני מבקש להסיר את החסינות רק בסעיף אחד, בחוק למניעת טרור מ-1948.
אליעזר כהן: אני לא מבקש לפגוע בדמוקרטיה ואני לא מבקש כלום אבל מי שישתף פעולה עם ארגון טרור, אזרח ישראלי שישתף פעולה עם ארגון טרור לפי הפקודה למניעת טרור 1948 – אם הוא נואם בשבילם או אם הוא אוסף בשבילם כסף או אם הוא עושה את כל אותם הדברים שחברי הכנסת הערביים עושים – בהגנת השיריון של החסינות של חבר כנסת, - החסינות תוסר ממנו.
אליעזר כהן: אם אזרח רגיל עושה דברים כאלה – הוא הולך לבית סוהר.
אליעזר כהן: חברי הכנסת לא הולכים לבית סוהר בגלל החסינות שלהם.
יוסי כץ: סליחה, האם אתה מבקש לשנות את הנוסח שהונח על שולחננו?
אליעזר כהן: לא, אני מקבל את התיקון כמות שהוא.
אליעזר כהן: ההצעה שהונחה על שולחננו עונה על הבעיה שלי: "(1) שלילת קיומה של מדינת ישראל כמדינה יהודית; (2) שלילת האופי הדמוקרטי של המדינה;".
אליעזר כהן: אתה ואני ישבנו על הנוסח הזה הרבה זמן.
אליעזר כהן: "(3) הסתה לגזענות;".
הגרסאות הבאות: אני תומך בגרסה א' - - -
ישראל כץ: זה יעבור ביחד.
אליעזר כהן: אדוני יושב ראש הוועדה, דווקה מפני שאנחנו חברים אני מעיר את ההערה; אנחנו עוברים מוועדת החוקה, חוק ומשפט לוועדת הכנסת ומוועדת הכנסת לוועדת החוקה, חוק ומשפט, שאתה וידידך אופיר פינס-פז מנהלים.
אליעזר כהן: ככלל אני מבקש להעיר כי האופן בו החוקים שלנו מתעכבים איננו נסבל; החוק הזה הוגש ב-6 ביוני השנה, כלומר לפני כמעט חצי שנה ואני לא יכול להבין מדוע?
אליעזר כהן: באמריקה הגדולה מעבירים 22 חוקים נגד הטרור בחודשיים ימים ואילו אצלנו זה אורך - - -
יוסי כץ: אף אחד מהם לא מתייחס לקונגרס או לסנאט.
ישראל כץ: כאשר הייתי שם אמרו לי ששם כבר פתרו את הבעיות האלה מזמן.
אליעזר כהן: בוועדת החוקה, חוק ומשפט דנו בתשלום ביטוח לאומי לטרוריסט מפגע, ואילו החוקים באמריקה חסמו חשבונות בנקים במיליארדים - - -
ישראל כץ: שם יש בחירות אזוריות כך שאין סיכוי שנציג - - -
אליעזר כהן: החוק של חבר הכנסת ישראל כץ שדואג מקבוצות מסויימות מלהיכנס לכנסת, והחוק של חבר הכנסת הירשזון שדואג למנוע תשלומים מהמדינה למשפחות של מפגעי טרור, והחוק שלי שייקח מחברי הכנסת הערביים את החסינות שהרי הם מרשים לעצמם לעשות את מה שהם עושים רק בגלל שיש להם חסינות.
אליעזר כהן: אחמד טיבי, בשארה, טלב אלסאנע וכל השאר לא היו עוברים את העבירות - - -
ישראל כץ: אפשר להסיר מהם את החסינות רק אם הם עברו על החוק.
יוסי כץ: אני מציע שלא נתייחס למקרים קונקרטיים.
יוסי כץ: אני מבקש אתכם לא להתייחס לאנשים.
אליעזר כהן: אני לא אתייחס לאנשים, אני רק מדבר על מי שיעבור על החוק לפי הפקודה למניעת טרור התש"ח – 1948.
יוסי כץ: רשות הדיבור למשנה ליועץ המשפטי לממשלה, מר יהושע שופמן.
יהושע שופמן: קודם כל אנחנו סבורים שמה שכתוב כאן בעצם משקף את הדין הקיים.
יהושע שופמן: שלילת קיומה של המדינה כמדינה יהודית או שלילת האופי הדמוקרטי של המדינה, אלה אינם דברים במסגרת מילוי תפקידו של חבר הכנסת, כולל גם תמיכה במאבק מזוין של מדינת אויב או של ארגון טרור נגד מדינת ישראל, - אלה אינם דברים שנעשים במסגרת מילוי תפקידו של חבר הכנסת ולכן על פי דעתנו העניין הזה, בעצם, משקף את הדין הקיים.
יהושע שופמן: אני הבנתי שחבר הכנסת אליעזר כהן והוועדה רוצים להבהיר את הדברים ולכך אין לנו התנגדות.
יהושע שופמן: אנחנו סבורים שצריך להיות מיתאם בין הנוסח שיוחלט עליו לבסוף לגבי החוק שחבר הכנסת כץ הציע לבין החוק הזה, וגרסה א' וגרסה ב' משקפות את שתי הגרסאות שבחוק שהונח על שולחנה של ועדת החוקה, חוק ומשפט.
יוסי כץ: חבר הכנסת נסים זאב לא הגיע לישיבה - - -
ארבל אסטרחן: מה נעשה עם החוק שלו?
יוסי כץ: במליאה הוא אמר שהוא יצרף את הצעתו להצעה של חבר הכנסת אליעזר כהן - -
יוסי כץ: - - הכל בתיאום עם משרד המשפטים.
יוסי כץ: הואיל ועמדת משרד המשפטים תומכת בהצעה, אנחנו מעמידים אותה כהצעתם של חברי הכנסת אליעזר כהן, צבי הנדל, מיכאל נודלמן ונסים זאב, להצבעה.
יוסי כץ: נאחד את ההצעות בשלב הזה, לקראת הקריאה הראשונה.
יוסי כץ: הערעור הראשון הוא של חבר הכנסת נחום לנגנטל בנושא: המחדלים והסכנות בהסעות ילדים לבתי הספר.
נחום לנגנטל: אדוני היושב-ראש, עמיתיי חברי הכנסת, אני מתכבד להגיש לאדוני היושב-ראש ולוועדה כולה את הערעור, ואני מדבר בשם חברים שהגישו את הערעור ביחד אתי – ממרצ, מש"ס ומיהדות התורה.
נחום לנגנטל: ההצעה הדחופה מדברת בעד עצמה, והיא בעקבות כתבה של שושנה חן בעיתון "ידיעות אחרונות" של השבוע האחרון, שבה היא מתארת בפרוטרוט ליקויים חמורים ביותר בהסעות תלמידים בבתי-ספר כתוצאה מכך שהם נוסעים באוטובוסים בני 20 ו-30 שנה, ללא מלווים.
נחום לנגנטל: אדוני היושב-ראש, זאת הצעה שהיא לא קשורה, לדאבוני, אך ורק לאכיפה דרך המשטרה ומשרד התחבורה, שזה מקוטלג לבטיחות בדרכים ואז אפשר לומר שלפני זמן כבר דנו בסוגיה הזאת במליאת הכנסת.
נחום לנגנטל: במקרה זה מדובר בייחוד על סוגיית התקצוב במשרד החינוך והמרכז לשלטון המקומי, שעוסק בעניין הזה ועושה את המכרז הזול ביותר.
נחום לנגנטל: כתוצאה מכך חברות לא תקינות זוכות במכרז.
נחום לנגנטל: בסופו של דבר הרי הנושא יגיע לאחת מוועדותיה של הכנסת לאחר דיון במליאה.
נחום לנגנטל: אבל הרצון להביא את הנושא למודעות של הציבור, על-מנת שהורים יתחילו לבדוק את ההסעות של התלמידים שלהם, זה בעצם הרצון שלנו.
יוסי כץ: חבר הכנסת מקסים לוי, נציג הנשיאות, איננו נוכח.
יוסי כץ: לכן אנחנו עוברים להצבעה.
יוסי כץ: הערעור הבא הוא של חבר הכנסת חיים דרוקמן, בנושא:
יוסי כץ: הפיגוע בכפר דרום וריבוי ירי המרגמות של גוש קטיף.
חיים דרוקמן: גם אני חושב שהנושא מדבר בעד עצמו.
חיים דרוקמן: האם לבנו הפך להיות אטום?
יוסי כץ: האם הנושא הזה קיבל ביטוי במסגרת אחרת בכנסת?
אריה האן: לא היה דיון על הנושא הספציפי הזה, אבל הנושאים האלה כל הזמן עולים.
שאול יהלום: זה קרה במוצאי-שבת.
יוסי כץ: נדמה לי שזאת תופעה שיכול להיות מאוד שיש מקום שהכנסת תדון בה.
יוסי כץ: הערעור הבא הוא של חבר הכנסת אורי אריאל בנושא: ביקורו של אנתוני זיני.
אורי אריאל: יש כמה חברי-כנסת שביקשו לדבר על הנושא בגלל חשיבותו.
אורי אריאל: אני חושב שראוי שהוא יידון, ולא אחרי שהוא יעזוב את הארץ.
משה גפני: אדוני היושב-ראש, בימים אלה עולה הצגת תיאטרון שנקראת "אטום", שבה מוצג הציבור החרדי כמי ששם ראש-ממשלה שנראה אנטי-דתי, אבל הוא בעצם שתול על-ידי החרדים.
נעמי חזן: אתה ראית את ההצגה?
משה גפני: לא ראיתי אותה, אבל אני מציע שיציגו אותה במליאת הכנסת, בגלל שבלאו הכי יש כמה שעושים את ההצגה הזאת.
משה גפני: לאחר שראש-הממשלה הזה לא הולך בתלם, החרדים רוצחים אותו ואת אשתו ומפעילים את הנשק הגרעיני של מדינת-ישראל כדי להביא למלחמת עולם שלישית, אבל מלחמה גרעינית, כדי שתהיה מלחמת גוג ומגוג ויבוא המשיח.
משה גפני: אני למדתי הרבה שנים בישיבות ואנחנו מואשמים שאנחנו לא מחזיקים אפילו אקדח, ופתאום מאשימים אותנו שאנחנו משתמשים בנשק גרעיני.
משה גפני: לא ייתכן שהכנסת לא תדון בנושא הזה.
סופה לנדבר: אבל אתם רוצים שיבוא המשיח או לא?
משה גפני: אנחנו רוצים, גם את רוצה.
סופה לנדבר: עשית להם פרסומת, כולנו נלך לראות את ההצגה.
יוסי כץ: ה צ ב ע ה בעד – 4 נגד – 3
יוסי כץ: בקשה להקדמת הדיון בהצ"ח לחיזוק יישובי ותושבי בקעת הירדן (הוראת שעה), התשס"ב-2001, של ח"כ דוד לוי וקבוצת ח"כים – המשך דיון
יוסי כץ: התחייבתי לקיים היום את ההצבעה בבקשה להקדמת הדיון בהצעת חוק לחיזוק יישובי ותושבי בקעת הירדן (הוראת שעה), התשס"ב-2001, של חבר הכנסת דוד לוי וקבוצת ח"כים.
יוסי כץ: בישיבה הקודמת סיעת הליכוד, וכמדומני גם סיעת העבודה, ביקשו התייעצות סיעתית.
יוסי כץ: אפשרתי להם התייעצות סיעתית והתחייבתי לקיים היום את ההצבעה.
יוסי כץ: לא נקיים על כך דיון.
יוסי כץ: מי בעד שחרור מחובת הנחה לחוק הזה?
יוסי כץ: ה צ ב ע ה בעד – 7 נגד – 1
יוסי כץ: הבקשה לשחרור מחובת הנחה אושרה.
רביזיה בשעה 12: 3.
רביזיה בשעה 12: הרכב הוועדה המשותפת של חוץ וביטחון וכספים
יוסי כץ: חבר הכנסת משעני, מה ההצעה שלכם, כמה מכל ועדה?
מרדכי משעני: חמישה מכל ועדה.
יוסי כץ: את מי אתם מציעים בראש?
מרדכי משעני: את ועדת הכספים.
יוסי כץ: חבר הכנסת בוים, האם אתם מסכימים שבראש הוועדה המשותפת יעמוד נציג מוועדת הכספים?
זאב בוים: לא, אנחנו מבקשים שבראש הוועדה יעמוד נציג מוועדת החוץ והביטחון.
השמות הבאים: מי בעד?
השמות הבאים: מי נגד?
השמות הבאים: ה צ ב ע ה בעד – רוב נגד – אין
יוסי כץ: הרכב הוועדה המשותפת התקבל.
יוסי כץ: הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2002), התשס"ב-2001.
יוסי כץ: דיון בפרק י' בנושא ועדה לתכנון ובנייה של תשתיות לאומיות – החלטה לגבי קביעת ועדה
יוסי כץ: הסעיפים האלה של חוק ההסדרים הם אולי הבעייתיים ביותר.
יוסי כץ: בנושא של חוק הוול"לים מבחינתה של הממשלה אומר שר האוצר, שתשתיות זה הנושא החשוב ביותר לעידוד הצמיחה, כל התקציב בנוי על השקעה בתשתיות.
יוסי כץ: מצד שני נשמע בוודאי את הארגונים לשמירה על איכות הסביבה, שפוחדים מבכייה לדורות בעקבות נזקים שייגרמו.
יוסי כץ: ההיסטוריה הקצרה שלנו מלמדת שיש דברים בגו.
יוסי כץ: פניתי אתמול לראש-הממשלה והצעתי לו להודיע שהממשלה תכלול בוועדת התשתיות הלאומיות הארצית, כלומר אותה ועדה שאמורה להחליף את המועצה הארצית, שני נציגים מהארגונים לשמירה על איכות הסביבה, ושבכל ועדת משנה יינתן ייצוג לאותם נציגים.
יוסי כץ: כלומר אם פרויקטים מסוימים מאושרים בוועדות המשנה, לפחות אחד מהנציגים יהיה איש הארגונים.
יוסי כץ: לא קיבלתי לזה תשובה, אבל כמובן זה לא מונע מכל אחד מאתנו למתוח ביקורת גם על ההצעה כפי שהיא.
יוסי כץ: האם יש מישהו מטעם המדינה שיציג את הנושא?
דלית דרור: אני ממשרד המשפטים.
דלית דרור: לא התבקשתי לבוא לפה כדי להציג את הנושא, אבל אני מוכנה לעשות זאת.
נעמי חזן: אני מציעה שנצביע על הנושא.
אליעזר כהן: אתמול בחוק איכות הסביבה במליאה גם לא היה נציג של המשרד לאיכות הסביבה.
אליעזר כהן: אני לא מבין את זה, בשביל מה יש משרד לאיכות הסביבה?
משה גפני: אדוני היושב-ראש, אתה הצגת כאן בוועדה כמה פעמים, ומאוד הערכתי את העניין הזה, את העובדה שאסור לרוקן את הכנסת מתוכן.
משה גפני: על-מנת שלא לפגוע בעבודת הממשלה, וחוק הוול"לים הוא נושא מרכזי בנושא של חוק ההסדרים להשגת יעדי התקציב, אתה הצעת הצעה, וההצעה הזאת היתה מקובלת על כל ראשי הוועדות.
משה גפני: במקרה הזה אני יושב-ראש ועדת הפנים, וגם אני הסכמתי.
משה גפני: החוק יידון בוועדת הפנים, ששם מקומו, והוא יובא למליאה בעזרת השם עד ה-31 בדצמבר.
משה גפני: ועדת הפנים, בניגוד לכל ועדה אחרת, עניינה תכנון ובנייה, היא מכירה את הדברים, נמצאים שם הגופים המקצועיים בעניין.
משה גפני: הוועדה תחליט ותביא את זה למליאה.
משה גפני: למה צריך שיהיה דיון?
משה גפני: האם שר האוצר לא מאמין לי שאני אומר שאני אביא את זה עד ה-31 בדצמבר?
משה גפני: האם זה אי-אמון ביושב-ראש ועדת הכנסת?
שאול יהלום: אתה מתחייב לא לעכב בגלל תקציב הישיבות?
משה גפני: אני לא יודע מה אצביע, אבל אביא את זה למליאה.
יוסי כץ: בנסיבות שנוצרו, בהיעדר נציגות ממשלתית מתאימה, אני חושב שאין טעם לקיים את הדיון בסוגיה הזאת.
יוסי כץ: אני פונה אליכם, נציגי הארגונים שהוזמנו לכאן.
יוסי כץ: יש לכם אפשרות להשמיע את טענותיכם.
יוסי כץ: אני חושב שלכם יש עניין להשמיע את הטענות שלכם ממש לפני ההצבעה, בנוכחות שר האוצר.
יוסי כץ: הזמנתי גם את ראש-הממשלה להשתתף בדיון.
יוסי כץ: אם תעמדו על כך, אני מוכן לקיים את הדיון, אבל מאחר שאין כאן נציגות ראויה של הממשלה, אני חושב שזה לא לכבוד הוועדה.
יוסי כץ: צריך שיהיה כאן
יוסי כץ: מישהו מטעם משרד האוצר או מנכ"ל משרד ראש-הממשלה, שמדגישים בכל מקום את העניין הזה.
נעמי חזן: אדוני, אני מבקשת בכל זאת לקיים הצבעה.
נעמי חזן: כולנו מכירים היטב את הנושא הזה, היתה החלטה לקיים דיון נפרד.
נעמי חזן: אדוני, אתה יושב-ראש ועדת הכנסת.
נעמי חזן: האם אתה מוכן לקבוע שזה יהיה הנושא הראשון להצבעה ב-13:00?
יוסי כץ: אני חושב שכדי ללמד לקח את הממשלה, כדאי שאנחנו לא נקיים עכשיו דיון ונשמע את הטיעונים שלכם לפני קובעי המדיניות.
נעמי חזן: אנחנו קובעי המדיניות.
שאול יהלום: בסדר היום כתוב "החלטה לגבי קביעת ועדה".
שאול יהלום: לכן אני מציע שנצביע ונקבל כאן על עצמנו שאם הממשלה תבקש רביזיה ב-13:00 נקבל אותה.
נעמי חזן: אני מסכימה לדברים.
בשעה 09: 5.
בשעה 09: רביזיה בדבר הקדמת הדיון בהצעת חוק לחיזוק יישובי ותושבי